hanadutoit – Page 2 – Waepad-kind
Stories soos Klaas Vakie, Tandemuis, Paashase en Kabouters met paddastoelhuisies, word so lekker vertel as kinders klein is, en dit word geglo, want hulle raak wakker met sand in hulle oë, die tand is weg en 'n geldjie is in die skoen, tot hulle hulle kinderskoene ontgroei.
Drome word gedroom. Verwagtings word verwag. Word geluk van bome gepluk?
Daar word so baie gepraat oor geluk. Dit is 'n mens se eie keuse. Jy kies dit. Niks of niemand kan daardie besluit maak behalwe jy jouself nie.
Gister het iemand my gesê, voel of als wat mens doen geen doel het nie, of party dae geen rigting het nie. Geen antwoorde kry nie, als is soos dit is. Dit klink bekend. 'n Mens staan elke oggend op, dis 'n nuwe dag, splinternuwe 24ure wat wag. Vandag gaan ek "rock". As jy 'n 10/10 dag het, is jy op 'n "HIGH". As jy 'n 0/10 dag het, dan DUIK jy….
Les van die lewe: bly glo soos 'n kind. Sien jou 0/10 dag soos 'n uitdaging in plaas van 'n mislukking. Foute is daar om gemaak te word. Dit maak 'n mens ryper.
Die paashaas is verby. Die kabouters het klaar die bome se blare geverf. Nou begin die briewe vir Kersvader.
Daar bly nog een groot oomblik oor vir die jaar. Die rede wat ons lewens ryker maak op aarde: Die Geboorte van 'n Klein Seuntjie wat ons leer van Geloof en Hoop en Liefde.
DRIE goed wat 'n mens nie sonder kan leef nie. Dis nie 'n storie wat ontgroei word nie, dis 1 waarin jy kan groei.
Posted on May 15, 2019 by hanadutoit Posted in Persoonlik	Tagged geloof/hoop/liefde, hanadutoit, Persoonlik, waepad, waepadkind	Leave a comment
In die begin van die maand was daar 'n tydjie wat ek op my eie was. Ek het in daardie tyd 'n tannie ontmoet wat kanker het en wat elke drie maande hospitaal toe moet gaan vir behandeling. Sy was nog op en wakker op haar ouderdom. Hulle moes hulle plasie opgee want die oom het Parkinson's. En hulle moes in 'n Rusoord in trek.
Alles opgee, sy vertel my, "Hartjie, dit is moeilik op ons ouderdom. Jy vergeet van jouself in sulke tyd, en gee net aandag aan hom. En voor ek my oë kan uitvee loop die tyd by my verby."
Dit laat my baie dink, in ons daaglikse lewe is dit ook so, daar is so baie dinge wat ons tyd inbeslag neem. Dink mooi oor wat is so belangrik wat die meeste van jou tyd in beslag neem, sonder dat ons dit agterkom het iets ons vasgegryp.
Daar waar jy nou is, waaraan dink jy? In die verlede kon ons dalk sê iemand is verslaaf aan dobbel, of perde of casino's, of drank /dwelms / geld, maar vandag is dit baie meer… kan jy sonder jou selfoon (hom net gebruik as dit moet)? Kan jy sonder twitter of facebook of whatsup.
In 'n gesprek vanoggend is gesê, so baie van ons gebruik die nuwe tegnologie nie net om almal se aandag te kry nie, maar ook simpatie. In die ou tyd het baie eers van alles geweet na 'n week of tien.
Partykeer gebeur dit ook dat jy eers hier iets raak lees wat almal al van weet van jouself behalwe jy. Dit is 'n media waar enigiemand die reg het om hulle kommentaar te gee of "nuus" aan te dra. In die laaste maand het ons berigte gelees oor so baie mense wat hulle hande uitgesteek en nog steeds uitsteek om ander te help.
Het julle gedink daar is sulke mense in die lewe. Net in nood leer ons wie is wie. Wie is bereid om terug te staan, van jouself vir 'n slag te vergeet en uittereik na ander wat dit mee tien keer slegter gaan as jouself.
En wat is lekkerder, daardie gevoel van ek kon iemand help, iemand wat regtig in nood is. Dink daar is min mense wat nadat hulle hulle skenkings gegee het, daarvan vergeet het die oomblik toe hulle omdraai en huis toe gaan, want daardie gevoel is wat van jou 'n mense mens maak. Wat kan uitreik na ander sonder om terug te ontvang.
Orals vandag herdenk ons ons GELOFTE wat ons jare gelede gemaak het. Jare gelede het ons Vader ons gehelp om te oorwin wat ons nie gedink moontlik was nie. As jy jou oë toe maak kan jy jou indink in daardie dag. Toe duisende met 'n helse lawaai op jou afgestorm het, en jy gedink het dat jy nie weer die son sal sien skyn nie, Net soos nou, die vorm is net anders, maar die uiteinde is ook die dood of dit die droogte is, of alleenheid, of siekte, iewers is daar iemand wat hulp nodig het en partykeer kos dit nie 'n sent uit jou sak nie.
Ons het so baie om voor dankbaar te wees. Veral in Desember is daar so baie mense wat die maand om wens. Wat alleen deur al hierdie tye gaan. Wat niks of niemand het om hulle hand vas te hou of om die mooi van Kersfees te deel nie. Het jy al jou kop laat sak in skaamte, as jy stil sit en dink hoeveel familie of vriende jy het en met wie jy nie regtig 'n pad stap nie. Dit is ons wêreld wat vir ons gegee is, om te geniet en mooi te maak. Is dit nie maar ons eie skuld as alles gaan soos dit nou gaan nie.
O nee, dink party van ons, glad nie Alta, jy raak nou kens,
maar vanaand as alles stil geword het en jy in jou bed lê, dink bietjie oor vandag, of die laaste week.
Wanneer laas het jy uit jou hart vir iemand 'n druk gegee, of 'n dankie gesê, of iemand geseën in pleks van hom/haar uit te skel of ons Vader gedank vir wat jy het en onthou dit is maklik, jy kan dit net soos 'n tafelgebed af rammel, ek praat van regtig gaan sit en alles voor Sy voete gelê.
Voor ek en jy nie ons gesindheid teenoor almal om ons verander nie, sal die wonderlike aarde wat vir ons gegee is, net agter uitgaan, en op die ou einde net ons eie skuld wees.
NET VIR VANDAG: glimlag vir iemand wat jy nie ken nie; Luister regtig wanneer iemand met jou praat; Laat val 'n muntstuk waar 'n kind dit kan optel; Vertel iemand dat jy aan hulle dink; Gee 'n geliefde 'n drukkie; Moenie 'n wrok koester nie; Moenie bang wees om te sê Ek is JAMMER nie; Kyk 'n kind in die oë en vertel hulle hoe fantasies hulle is; Maak 'n belofte en kom dit na; Staan by jou beginsels; Kyk verby iemand se gesig na sy hart; Gebruik al jou sintuie tot hul volle potensiaal; waardeer en geniet VANDAG!
Want onthou elke dag is 'n nuwe begin, ons Vader gee ons so baie kere om voor te begin, en die verlede agter te laat. Met ons hand in Syne kan niemand jou te na kom nie.
Posted on May 8, 2019 by hanadutoit Posted in Persoonlik	Tagged hanadutoit, Persoonlik, vandag, waepad, waepadkind	Leave a comment
Wanneer jy weet vir watter rede sal jy ook weet wat om te doen vir die persoon. Wanneer iemand in jou lewe kom vir 'n REDE, is dit gewoonlik om 'n behoefte te vervul wat jy uitgespreek het.
Hulle het gekom om jou deur 'n moeilike tyd te dra, om jou van raad en advies te bedien en jou te ondersteun op die fisiese, geestelike of emosionele vlak. Hulle word baie keer beskou as 'n antwoord op jou gebed, Hulle is daar vir die rede wat jy hulle nodig het.
Dan, sonder dat jy enigsins die persoon te na gekom het of op 'n ongeleë tyd sal die persoon iets sê of doen wat die vriendskap tot 'n einde bring. Soms het hulle afgesterf. Soms het hulle net weggestap van die vriendskap. Soms doen hulle iets wat aanstoot gee en verplig jou om standpunt in te neem. Ons moet besef dat ons behoefte vervul is, hulle werk is klaar in ons lewe. Die gebed wat jy opgestuur het is beantwoord en dit is nou tyd om aan te beweeg.
Party mense kom in ons lewe vir 'n SEISOEN, want jou beurt het aangebreek om te deel, te groei en om te leer. Hulle bring aan jou 'n ondervinding van vrede of laat jou lag. Hulle kan jou moontlik iets leer wat jy nog nooit gedoen het nie. Hulle verskaf gewoonlik aan jou 'n ongelooflike ervaring van blydskap. Glo dit, dit is waar. Maar slegs vir 'n seisoen.
LEEFTYD verhoudings leer jou leeftyd lange lesse, dinge waarop jy moet bou ten einde 'n soliede emosionele fondament daar te plaas. Jou werk is om te leer uit die lesse, om die persoon lief te hê en om dit wat jy geleer het te gebruik in ander verhoudinge en areas in jou lewe.
Posted on May 4, 2019 by hanadutoit Posted in Persoonlik	Tagged hanadutoit, Persoonlik, rede/seisoene/leeftyd, waepad, waepadkind	Leave a comment
Wat is lekkerder as om op te staan in die oggend en die dag lê en wag vir jou soos 'n groot geskenk om oop te maak. Die bloed bruis deur jou are.
Nou gaan jy lag vir my, want hoe kan ons in die tyd van nou, met "loadshedding" so op staan? Raas my kop, sou jy dink?
Nee my kop raas nie, dit is omstandighede wat veroorsaak dat jy 'n keuse het hoe dit jou gaan beïnvloed.
Jy het soveel om dankbaar voor te wees. Haal bietjie daardie papier uit en maak twee kolomme. Die voordele en nadele. Dink met 'n oop gemoed. Moet nie net teen die sleg vas kyk nie. Die ekonomie, jou gesondheid, werk, huwelik, jou kinders, sport, jou huis, ens.
Jy kan niks aan omstandighede of situasies verander nie. Maar jy kan nog steeds voluit lewe, jy kan nog steeds in dankbaarheid leef. Want jy het baie meer as wat die volgende mens het. Hoop dat as jy weer na jou voordele en nadele gekyk het, dat besef jy hoe gelukkig jy is om te wees waar jy is. Partykeer werk jy hard om te bereik wat jy bereik het. Ander kere is dit seëninge wat jy ontvang en ander kere het jy gewoeker met jou talente wat vir jou gegee is. Ons almal het een of ander talent gekry. Ons begrawe dit onder die emmer want ons glo nie in onsself nie. Dalk is die tyd nou reg om daardie groot kans te vat en te kyk wat jy daarmee kan maak. Ek kan al net die glans in jou oë sien as jy dit gedoen het en dit is 'n reuse sukses. Die eerste keer was dit dalk nie goed genoeg nie, maar dit is soos om fiets te leer ry, elke afval maak dit alles dit moeite werd. Jy klim net met meer motivering op daardie fiets die volgende keer.
Elkeen van ons het soveel genade gawes, ons vergeet partykeer van dit. Ons het al so in roetine verval dat niks meer "wow" is nie. Ons neem maar net aan dit moet so wees. Wanneer besef jy wat jy verloor het, wanneer dit te laat is?
So is dit in alles wat ons doen. Ons probeer, ons gee ons beste, of ons onsuksesvol is, of as ons ons nerwe af val, moet ons maar weer opklim of dit anders benader. Jy kan nie terug staan en voel soos 'n mislukking nie. O nee, dit is net 'n leer skool, om jou te laat groei, of jy 3 jaar oud is en of jy 60 jaar oud is, ons almal kan nog elke dag iets leer van die lewe of van jouself.
So môreoggend, sit daardie glimlag op, maak of dit jou verjaarsdag is, en trek die lewe 'n streep. Wys wat in jou steek, dat jy in beheer is oor situasies. En maak dit 'n lewenstyl elke dag.
Posted on March 22, 2019 by hanadutoit Posted in Persoonlik	Tagged elke dag, hanadutoit, Persoonlik, waepad, waepadkind	Leave a comment